medieval-data/medieval-latin-ner-HOME-Alcar huggingface dataset:
Ego Theobaldus , Dei miseratione Ambianensis dictus episcopus , tam presentibus quam futuris notum facio quod , veniens ante presentiam nostram , Robertus , cognomine Hardels , devotionem et fervorem dilectionis quam erga fratres Templi conceperat et habebat , utpote qui tam cum uxore sua propria relinquere et societatem factam suscipere decreverat , in presentia personarum nostrarum verbo expressit et unum modium frumenti , singulis annis , apud grangiam suam de Damenoiscort , de terragio eisdem fratribus in elemosinam se dedisse recognovit . Verum Robertus vicecomes de quo jam dictus Robertus tenebat , qui et elemosinam istam testimonio Roberti , de Damenoiscort , Guidonis , de Sommereus presbiterorum , prodictis fratribus perpetuo tenendam concesserat , per Wernonem , filium suum , in presentia Guarini , archidyaconi nostri , denuo se concessisse mandavit . Qui Guerno elemosinam patris sui laudavit et concessif et ad majus firmamentum , fide data , se observaturum pepigit . Actum est hoc et recognitum in presentia nostra , idibus augusti , anno gratie Mº Cº LXXIIº assistantibus dilectis filiis nostris Guarino et Ingelrano , archidiaconis , Guillelmo preposito , Roberto cancellario , Richardo , Laurentio , Symone , canonicis , Porro Guifridus , predicti Roberti nepos , cui jure successionis hereditas illa competebat , elemosinam avunculi sui in modio illo frumenti , in presentia Guarini , archidiaconi nostri , concessit et se inviolabiliter observaturum , fide data , promisit . Datum per manum Roberti cancellarii .
Ego Theobaldus , Dei miseratione Ambianensis dictus episcopus , tam presentibus quam futuris notum facio quod venientes in presentia nostra Radulfus de Gisencort et Ydonea , uxor ejus , et Guifridus , filius eorum , annuum censum frumenti quem monachi de Fulcarmont ei debebant apud Mainoltescard singulis annis recipiendum , videlicet XII minas frumenti de meliori post sementem , ad mensuram de Albemarle , presentibus Guifrido monacho , Radulfo converso , ex parte abbatis et capituli missis ; presente et concedente Francone , vicecomiti Albemarle , de cujus feodo hoc ipsum pendebat , in manum nostram reddiderunt et ut fratribus Templi redderemus humiliter postulaverunt . Nos autem devotionem tam predicti Radulfi qui pro anima fratris sui Hugonis hanc elemosinam faciebat , quam uxoris ipsius et filii , attendentes , proscriptum censum fratribus Templi concessimus et ut in perpetuam elemosinam ipsis permaneat , presentis scripti pagina confirmavimus , nomina personarum que huic donationi interfuerunt subscribentes . Testes sunt hii : Girardus , abbas de Gardo : de capitulo Ambianensi ; magister Robertus Poles , Ricardus de Gerberoi , Girardus de Beeloi . Guido , capellanus de Soumereus ; Guifridus Brito , magister hospitalis ; Rogerus , capellanus ejus ; frater Robertus de Doai ; Robertus , vicecomes de Pois ; Hugo de Contre . Actum est hoc anno Mº Cº LXº XIIIº . Datum per manum Roberti cancellarii .
Theobaldus , Dei miseratione Ambianensis dictus episcopus et Ricardus de Gerberroi , Ambianensis ecclesie canonicus , tam presentibus quam futuris in Xristo fidelibus eternam in Domino salutem . Causarum transactiones ad tenendam memoriam litteris assignare antiqua patrum consuevit auctoritas . Inde est quod in publicam volumus venire noticiam quod cum inter fratres Templi et presbiterum de Cenpuiz , tempore Enguscionis , decani ecclesie de Centpuiz , parrochiam tenentis , super decima de Suessois diu certatum fuisset et , a tempore antecessoris nostri , bone memorie Theodorici episcopi , fratres Templi et presbiter de Centpuiz , quod suum erat tenerent , tandem , succedente alio presbitero , querela illa , que jam sopita erat , tanquam rediviva pullulavit et a domino papa , ad quem super hoc fuerat appellatum domino Noviomensi et michi , Ambianensi episcopo , commissa est terminanda . Cum igitur , die constituta , pars utraque sufficienter instructa ante presentiam nostram et dilecti in Domino o , Richardi de Gerberroi , cui dominus Noviomensis vices suas in hoc negocio commiserat , convenisset et inde testes producti fuissent et diligenter examinaturi , attestationibus cognitis et plenius intellectis , privilegio etiam Theodorici , pie recordationis episcopi , super hoc quod pro fratribus Templi faciente privilegio obviare non potuimus et quod diu tenuerant , in nullo rescindentes , quiete tenendum promisimus et auctoritate domini pape , cujus mandatum habebamus , et nostra confirmavimus . Testes hujus rei sunt : Theobaldus et Radulphus , Ambianenses archidiaconi ; magister Robertus Polulus , Symon de Montdidier . Actum est hoc Verbi Incarnati , anno Mº Cº LXXXº VIº . Datum per manum Roberti cancellarii .
In nomine Patris et Filii et Spiritus Sancti , amen . Notum sit omnibus tam futuris quam presentibus quod Walterus Tirelz fratribus lerosolimitani Tempii viginti solidos de suo tributo de Poiz , in festo sancti Remigii annuatim , in perpetua elemosina , pro se suaque conjuge , necnon et suis filiis et pro animabus etiam patris et matris et antecessorum dedit . Quicunque vero tributum in manu sua tenuerit , elemosinam prefatam persolverit . Hoc autem factum est , fratre Renerio custodiente Summeruez . Illie affuerunt scilicet Hugo de Fonteinez , Drogo de Selincort , Warinus de Cavalviler , Amelinus de Centpuiz , Adam Doblez , Henricus de Contre et multi alii .
Ego Robertus de Contiaco notum facio omnibus presentibus et futuris quod , pro salute anime mee et antecessorum meorum , Deo et Beate Marie et Templo tres hospites aput Contiacum : Renaldum Gespin , Matheum , filium Anthonii et Waubertum , in perpetuam elemosinam , salva vita mea , concessi et donavi . Et hanc elemosinam , pro salute anime sue et antecessorum suorum , Johannes , heres terre et dominus , concessit et donavit . Quod ut ratum et inconvulsum permaneat , ego Robertus et Johannes , Contiaci dominus , sigillorum nostrorum appositione confirmavimus . Actum anno Incarnati Verbi Mº CCº Vº , mense mayo .
| INNOCENCIUS IIII . DILECTI FILII FRATRES DOMUS MILICIE TEMPLI . QUOD HOMINES FRATRUM NON PUNIANTUR . | Innocencius . . . venerabilibus fratribus archiepiscopis et episcopis . . . Dilecti filii fratres domus militie Templi Ierosolimitani . . . Datum Lugduni , VI . kalendas novenbris , pontificatus nostri anno quarto .
| DE SOUMEREUS . DIGNE AGIMUS . | Innocencius episcopus , servus servorum Dei , dilectis filiis et magistro et fratribus milicie Templi , salutem et apostolicam benedictionem . Digne agimus , si de bonis piis usibus deputatis vobis qui pro Christi nomine militantes , Terram Sanctam quam ipse proprio sanguine consecravit , de manibus odiencium nomen illud eripere ac servare modicam partem ejus qui cultui Christiano remansit , satagitis in gravibus laboribus et expensis et mortis periculis subvenire curamus . Hinc est quod nos vobis in ejusdem Terre Sancte subsidium ab hominibus et mansionariis , seu habitantibus in terris , domibus et villis vestris queque legata in ipsius Terre subsidium hactenus , necnon et votorum crucis redemptiones hominum mansionariorum et habitancium predictorum jam cruce signatorum , prespncium autoritate concedimus , ut ea omnia , non obstantibus quibuscumque gratiis vel litteris quibuslibet personis sub quacumque forma verborum ab apostolica Sede concessis , de quibus , sive de ipsorum toto tenore , seu de personis quibus sunt concesse , oporteat in nostris litteris fieri mentionem et per quas hujusmodi concessio queat quamlibet impediri , recipere integre ac petere , tamquam de gratia nostra vobis debita valeatis . Nulli ergo hominum liceat hanc paginam nostre concessionis infringere vel ei ausu temerario contraire . Si quis autem hoc atemptare presumpserit , indignationem omninnfpntis Dei et beatorum Petri et Pauli , apostolorum ejus , se noverit incursurum . Datum Lugduni IIII kalendas aprilis , pontificatus nostri anno octavo .
| DE EODEM . | In nomino Sancte Trinitatis , amen . Bartholomeus , Dei patientia Belvacensis episcopus , universis fidelibus imperpetuum . Notum fieri volumus presentibus et futuris quod fratibus Templi Iherosolimitani annuales prebendarum ecclesie Beati Arnulfi de Claromonte et Beati Evremundi de Credulio , quocunque modo vacaverint vel a persona in personam transierint , concessimus et , ne alicui illud immutare aut aliquo modo contraire liceat , id ipsum sigilli nostri patrocinio ac presentis pagine testimonio communiri fecimus et , ad confirmationem ampliandam , testium nomina subscribi . Signum Petri , abbatis Sancti Luciani . S . Gauteri , abbatis Sancti Symphoriani , S . Giroudi , abbatis Sancti Martini de Ruricurte . S . Hugonis decani . S . Gauteri archidiaconi . S . Goscelini cantoris . S . Petri capellani . S . Deodati cancellarii . S . magistri Stephani . Actum Belvaci , anno ab Incarnatione Domini Mº Cº LXº VIIIIº .
| DE VINEA QUE VOCATUR LA NOE . | Universis Christi fidelibus ad quos littere iste pervenerint , humile capitulum Beate Marie Claromontis salutem et dilectionem . Noveritis quod fralres domus Hospitalarie Claromontis , in presentia nostra constituti , recognoverunt se dedisse fratribus militie Templi quandam terram quam de ipsis tenebant censualiter , tres minas semenlis continentem , silam in loco qui dicitur La Noe , apud Nueilli , pro quodam celario quod dicti fratres militie Templi possidebant retro monasterium Sancti Andree Claromontis . Ut autem quod pio factum est consilio in posterum obtineat firmitatem , ad petitionem supra dictorum fratrum Hospitalis Claromontis , presens scriptum sigillorum nostrorum testimonio dignum duximus confirmare . Actum anno Domini Mº CCº quinto , mense junio .
Innocencius episcopus , servus servorum Dei , venerabilibus fratribus archiepiscopis et episcopis et dilectis filiis abbatibus , prioribus , decanis , archidiaconis et aliis ecclesiarum prelatis ad quos littere iste pervenerint , salutem et apostolicam benedictionem . Non absque dolore cordis et plurima turbacione , etc . . . De monachis vero et canonicis regularibus id servetur : ut si ejusdem claustri fratres manus in se injecerint violentas per abbatem proprium , si vero unius claustri frater in fratrem alterius claustri hujus presumpserit violenciam exercere , per injuriam passi et inferentis , absolutionis beneficium assequantur , etiam si illorum aliqui , priusquam habitum reciperint secularem , tale aliquid commiserunt , propter quod ipso actu excommunicationis sentenciam incurrissent , nisi excessus eorum esset difficilis et enormis , utpote si esset ad mutilationem membri vel sanguinis effusionem processum , aut violenta manu in episcopum vel abbatem injecta , con excessus tales et similes sine scandalo nequeant preteriri . Si vero in clericos seculares manus injecerint , pro vitando scandalo mittantur ad Sedem Apostolicam . Absolvendi villas autem , in quibus bona predictorum fratrum vel hominum suorum per violenciam detenta fuerint , quamdiu ibi sunt , interdicti sententie supponatis . Datum Laterani XVI kalendas aprilis , pontificatus nostri anno quarto decimo .
Innocencius episcopus , servus servorum Dei , dilecto filio suo decano Meldensi , salutem et apostolicam benedictionem . Dilectorum filiorum preceptoris et fratrum milicie Templi in Francia gravis nobis est oblata querela , quod quidam homo ad eorum ecclesiam Sancti Panthaleonis Belvacensis , mortem intendens evadere , confugisset . Odo de Buiri , prepositus episcopi Belvacensis et Albericus , ejus filius , associatis sibi quibusdam perdicionis filiis , manu armata ad ipsam ecclesiam accedentes , ausu sacrilegio dictum hominem per violenciam de ipsa ecclesia extrahentes , ipsum carceri manciparunt , infringendo antiquam et observatam hactenus circa confugientes hujusmodi immunitatem ecclesie gallicane et licet ex parte ipsorum preceptoris et fratrum fuisset ut dictus homo predicte restitueretur , sicut debebat , ecclesie , cum diligencia requisitum , idem tamen homo non redditus , ut debuit , sed , in lesione immunitatis predicte , patibulo est suspensus . Quo circa discretioni tue , per apostolica scripta mandamus quatinus , vocatis qui fuerint evocandi et inquisita super hiis omnibus et singulis diligendus per te vel alium , infra trium mensium spacium post susceptionem presencium , veritatem quam super hoc inveneris , tuis litteris clausis fideliter nobis studeas intimare , ipsis Odoni , Alberico et aliis , quos de facto hujusmodi inveneris culpabiles , assignans diem peremptorium competentem , quo per se vel procuratores idoneos , sufficienter instructos , vestro se conspectui representent , facturi et recepturi super hoc quod ordo dictaverit racionis . Datum Perusii , VIII kalendas maii , pontificatus nostri , anno nono .
Innocencius episcopus , servus servorum Dei , dilecto filio Johanni , dicto Senescallo , canonico ecclesie Sancti Quintini , Noviomensis diocesis , salutem et apostolicam benedictionem . Dilectos filios magistrum et fratres militie Templi eo libentius a perversorum maliciis eripi cupientes , quo ipsi aumosnis ad eripiendam Terram Sanctam de manibus impiorum et tuitionem ipsius , non solum res , sed et personas , velut veri adhlete Christi , usque ad mortem exponunt , prout etiam hiis diebus , non sine magna personarum suarum strage ac amissione bonorum fecisse noscantur , discretioni vestre , per apostolica scripta mandamus quatinus contra raptorum predonum et invasorum audaciam efficaciter assistens , magistro et fratribus supradictis non permittas eos a talibus molestari ; molestatores hujusmodi per censuram ecclesiasticam , appellatione postposita composcencendo , non obstante aliqua dicte Sedis indulgentia , per quam impediri possit super hoc mandati nostri effectus , vel etiam recordari et constitutione de duabus dietis edita in consilio generali , dum modo ultra terciam vel quartam aliqui , extra suam diocesim , autoritate presencium ad judicium non trahantur . Datum Lugduni , XV kalendas octobris , pontificatus nostri anno octavo .
Alexander episcopus , servus servorum Dei , venerabili episcopo cameracensi , salutem et apostolicam benedictionem . Sicut dilecti filii preceptor et fratres milicie Templi in Francia exhibita nobis peticione monstrarunt venerabili fratri nostro Belvacensi episcopo asserente , quod ipse in majorem , pares et consiliarios Communie Belvacensis excommunicationis et in ipsam communiam ac civitatem Belvacensem interdicti sentencias pro manifestis offensis illatis ab illis sibi et Belvacensi ecclesie promulgasset et quod fratres milicie Templi ac quidam alii reigiosi civitatis ejusdem , pretextu quarumdam indulgenciarum apostolice Sedis , interdictum hujusmodi non servarent , sed abutentes indulgencia ipsis ab eadem Sede concessa , predictos excommunicatos ad divina recipere ac eis sacramenta ecclesiastica presimerent ministrare , in ipsius episcopi prejudicium et discipline ecclesiastice contemptum , felicis recordafionis Innocencius papa , predecessor noster , tibi direxit apostolicas litteras inter cetera continentes ut si esset ita , fratres eosdem qui interdictum ipsum inviolabiliter observarent et cum clero civitatis ejusdem , si eum propter plebis maliciam exire contigerit , a civitate predicta recederent , per censuram ecclesiasticam eoarcares . Et licet supradicti fratres , quibus a Sede apostolica est indultum ut tempore generalis interdicti liceat eis , januis clausis , exclusis excommunicatis et interdictis , non pulsatis campanis , nisi submissa voce in suis ecclesiis divina officia celebrare , nullatenus induito abuterentur eodem , sed juxta ipsius tenorem duntaxat se gererent in premissis , tu tamen , de hujus modi assertione supradicti episcopi nullatenus cognito , cum tibi de hoc alias legitime non constaret , litterarum ipsarum forma preposita , ex arupto mandasti fratribus memoratis ut interdictum ipsum observarent inviolabiliter ac dictam civitatem exirent , quum dictus clerus non recederet ab eadem . Cum autem , pro parte fratrum ipsorum propter hoc ad nos habitus sit recursus , fraternitati tue per apostolica scripta mandamus quatinus , si est ita , prefatis litteris et hujusmodi processu per eas a te habito non obstantibus , fratres ipsos , juxta indulti prefati tenorem , divina celebrare permitas et revoces si contra ipsos propter hoc in aliquo processu , dum tamen idem fratres fines ejusdem indulti aliquatenus non excedant . Datum Neapoli , II kalendas februarii , pontificatus nostri anno primo .
Willermus , Dei gratia Remorum archiepiscopus , Sancte Romane Ecclesie tituli Sancte Sabine cardinalis , Apostolice Sedis legatus , venerabilibus fratribus et amicis eadem gratia episcopis et dilectis in Christo filiis archidiaconis , presbiteris et omnibus ecclesiarum prelatis per Remensem provinciam constituas , ad quos littere iste pervenerint , in Domino salutem . Cum ex injuncto nobis officio omnibus injuriam pacientibus nostrum impertiri debeamus subsidium , dilectis nostris in Christo fratribus Templi maxime tenemur , quibus non possumus in injusticia sua deesse , nec debemus . Universitati ergo vestre mandamus et precipimus quatinus si ex parrochianis vestris aliqui predictorum fratrum Templi vel hominum suorum res detinuerint , eos conveniatis diligencius et commoneatis ut illas reddant vel recredant . Quare , si ad ammonitionem nostram eis nec reddere , nec recredere voluerint , eos excommunicationi subicere non omittatis et sentenciam in eos latam firmiter observari faciatis , donec predictis fratribus sattisfecerint , necnon in locis illis in quibus res ipsorum detinebuntur tamdiu cessare faciatis a divinis , quamdiu detinebuntur ibi . Data per manum Lambini , concellarii nostri .
| DE MEDIETATE TORCULARIS APUD NULLI . | Ego P . , abbas Sancti Justi et magister Drogo de Moy , officialis Philippi , Belvacensis episcopi , in noticiam tam futurorum quam presentium transfundere curavimus quatinus Reinaldus de Nueilli , pro anima sua et anima Marie uxoris , et pro animabus predecessorum suorum , dimidietatem sui torcularis , quod habet apud Nueilli , ad presens et post ejus decessum , fratribus Templi in elemosinam concessit , sub tali tenore quod Reinaldus vinum suum et fratres , vinum suum , in torculari sine omni exactione torquebunt et proventum qui de torculari provenit communiter percipient . Vasa etiam singula que in torculari habet vel que habiturus est , sibi et fratribus communiter percipienda , amoris Dei intuitu , concessit . Sed adjectum est quod si torcular per combustionem vel per vetustatem , vel quoquo modo detrimentum admiserit , donavit etiam fratribus granchiam unam in curta sua , cum tota terra , dimidietatem ad presens et totum post decessum suum . Dedit illis etiam in elemosinam , pro anima sua et pro anima dicte Marie , sue uxoris , et pro anima Galteri , sui fratris , unum modium vini , dimidietatem ad presens et totum , post ejus decessum , in clauso juxta granchiam . Singulis his donis heredes Reinaldi assensum fecerunt , Igitur , ut hec dona fratribus Templi a Rainaldo , in elemosinam concessa stabilius possint constare , presens scriptum in quo que dicta sunt , annotala sigillo Belvacensis curie , testium quoque qui affuerunt communivimus subscriptione . S . Alexandri , capellani Sancti Panthaleonis , S . fratris Roberti , vicecomitis Picei , S . fratris Roberti d'Avelin , preceptoris de Soumeroles , S . fratris Galteri , preceptoris de Modlanis , S . Balduini , clerici Sancti Panthaleonis , S . magistri Galfridi , clerici communie Belvacensis , S . Berneri de Monasteriis , S . fratris Reinaldi , Signum Odonis Chosete , S . Hugonis Froger , S . Rogeri de Avreigni . Data est Belvaci , anno ab Incarnatione Domini Mº Cº nonagesimo .
Alexander episcopus , servus servorum Dei , dilectis liliis , magistro et fratribus milicie Templi , salutem et apostolicam benedictionem . Dudum felicis recordationis Innocencius papa , predecessor noster , vobis concessit ut de redemptionibus votorum crucesignatorum , in Terre Sancte subsidium quos a prosequtione voti sui paupertas et probabilis personarum debilitas , seu obtempta per Sedem apostolicam dispensatio , commutans in reale subsidium personalem executionem voti hujus , excusarent , necnon et de usuris , rapinis et aliis quocunque modo illicite acquisitis , que fideles mandant restitui in ultima voluntate , vel dum viverent , etiam si sospitate fruantur , restituere sunt parati . Si quibus horum fleri restitutio debeat , inveniri non possit de testamentis quoque ipsorum fidelium , que legantur in subsidium dicte Terre , non expressis locis aliquibus vel personis , usque ad summam X . milium marcarum argenti , ubicunque locorum extra regnum Alamanie percipere valeretis , certis vobis super hoc executoribus deputatis . Nos autem postmodo , antequam vos , ut asseritur , perciperetis summam hujus ex premissis necessitatibus et expensis , venerabilis fratris nostri J . , patriarche Ierosolimitani , paterno compacientes affectu quod ipse redemptiones votorum et legata predicta in regno lerosolimitano perciperet , sub certa forma sibi duximus concedendum . Nolentes igitur , ob hoc , inter eumdem patriarcham quem vobis generosum et vos quos ei acceptos esse cupimus , alicujus turbationis materiam suscitari , ejus inducti precibus , in recompensationem hujus , gracie facte vobis in ipso regno lerosolimitano , presentium autoritate vobis concedimus in predicto regno Alemanie ac alibi ubicumque locorum , preterquam in regno Ierosolimitani , per vos aut executores eosdem percipere possitis predicta omnia inconcussa , vobis ejusdem prodecessoris concessione comprehensa , quousquam perceperitis ex eis integre quod adhuc percipiendum restat de summa superius memorata . Nulli ergo hominum , etc . , Datum Laterani X kalendas , pontificatus nostri anno secundo .
| DE MAJORIA DE NUILLI . | Universis fidelibus presentium litterarum noticiam habituris magistri D . et G . , canonici , domini Belvacensis officiales , salutem in Salutari . Noverit universitas vestra quod accedentes ad presentiam nostram , Willelmus de Berona , major fratrum milicie Templi Iherosolimitani de terra sua de Nuilliaco et uxor ejus et Mychael , unicus filius eorumdem , cognoverunt quod alteram majorie sue medietatem predictis fratribus in perpetuam elemosinam dederant et concesserant . Pro alia receperant a fratribus sepe dictis viginti libras parisiensium et ita totam majoriam sepe fatis fratribus quitaverunt et in perpetuum abjuraverunt et in manus nostras resignaverunt . Et nos , ad petitionem ipsorum , fratres memoratos investivimus de eadem . Huic autem rei presentes interfuerunt : Mychael Patricii , clericus Belvacensis ; Petrus , clericus fratrum predictorum ; Rogerus de Gailloe , civis Belvacensis . In cujus rei testimonium presentes litteras , ad petitionem partium , fecimus sigillo curie Belvacensis roborari . Actum Belvaci , anno gratie Mº CCº sextodecimo , mense februario .
| DE REDDITIBUS DE SENQUEZ . | Ego Henricus , Dei patientia humilis Belvacensis episcopus , ad noticiam tam futurorum quam presentium volo pervenire Paganum de Fulcheroles omnia que apud Senquez habebat , militibus Templi in elemosina dedisse et Moretam , filiam Hugonis Revetel , de cujus feodo hec erant , illud contradixisse et eosdem milites in causam super hoc traxisse . Quia vero elemosinas fidelium et maxime Templi manutenere debemus , dilectum nostrum Johannem archidiachonum , ad diffiniendam causam illuc direximus . Ille autem , cum prefata Moreta et cum Odone , ejus marito locutus est et cum eis , Deo volente , tantum egit quod uterque eorum donum illud militibus Templi concesserunt et in manu prefati Johannis archidiaconi , presentibus fratribus Reinero de Herocourt et Hugone de Gulpilleres reddiderunt . Notum sit etiam omnibus Philippum de Malni dimidium modium frumenti in molendino suo apud Arion , per singulos annos fratribus Templi tribuisse et inde donum , concedente uxore sua et filio eorum Odone , in manu ejusdem Johannis archidiaconi ibidem posuisse . Hujus rei testes sunt : presbyteri , Symon de Ponte , Theobaldus de Senquez , Guido de Malni , Petrus Clericus , archidiaconus . Milites quoque : Philippus de Malni , Godefridus de Noientel . Et quia hoc ratum esse volumus , litteras inde factas sigilli nostri impressione confirmavimus .
| DE DECIMA DE ARION . | Ego M . , Dei gratia Belvacensis episcopus , notum facio universis quod cum ecclesia Beati Quintini Belvacensis in magna decima de Arion , terciam partem et Templarii , terciam partem , antiquitus possideant et Bartholomeus , filius Baldevini de Calceia , aliam terciam partem jure hereditario possideat , nos decimam novalium ejusdem territorii dicte ecclesie Beati Quintini et dictis Templariis plenarie in perpetuum concessimus possidendam , ita quod dicta ecclesia Beati Quintini habebit medietatem et dicti Templarii aliam medietatem . Quod ut ratum et stabile permaneat , sigilli nostri munimine roboravimus . Actum anno Domini Mº CCº vicesimo septimo .
| DE DECIMA RUPTICII DE ARION . | Ego , Johannes d'Arium , notum facio omnibus presentibus et futuris quod pro salute anime mee et antecessorum , Deo et Beate Marie et Templo , terciam partem decime rupticii mei d'Arium , assensu uxoris mee et fratris mei Jacobi et filiorum , in perpetuam elemosinam concessi et donavi . Quod ut ratum et inconcussum permaneat , sigilli mei appositione confirmavi . Actum anno Incarnati Verbi Mº CCº decimo , mense septembri .
| DE EODEM . | Ego Ansoldus de Ronqueroles , universis ad quos litterie iste pervenerint salutem . Notum sit universis quod cum Guido , miles de Sancio Albino , quandam decimam teneret apud Ariun a Gaufrido , milite de Remin , in feodo , Gaufridus clamavit Guidonem quietum a feodo et hommagio suo , ea siquidem conditione quod Guido reddet Guifrido , singulis annis , duos modios frumenti in predicta decima percipiendos et residuum decime Guido possidebit , vel cui voluerit in elemosinam conferret . Huic concessioni interfui ego et fratres mei : Odo de Silliaco et Nevelo . Quod ut ratum sit , sigilli mei appensione confirmo .
| DE DECIMA RUPTICII DE ARION . | Philippus , Dei gratia Belvacensis episcopus , omnibus presentis pagine noticiam habituris in Domino salutem . Notum facimus omnibus quod Guido , miles de Sancto Albino , hoc quod habebat decime in villa d'Ariun , fratribus militie Templi in perpetuam elemosinam donavit et sigillo domini Ansoldi , militis de Roncheroles elemosinam illam confirmari fecit . Nos vero , ad petitionem predictorum fratrum militie Templi , elemosinam illam , sicut continetur in carta Ansoldi , militis de Ronqueroles , salvo jure episcopali in omnibus , sigilli nostri impressione confirmamus . Actum anno Domini millesimo CCº sexto .
| DE REDDITU APUD VILLERS . | Ego Gaufridus , Dei gratia Silvanectensis episcopus . Noverint universi , tam , presentes quam futuri , quod cum querela verteretur inter fratres militio Templi et Petrum Silvanectensem super quadam terra , quam Gaufridus Gallus eisdem fratribus Templi , in Vallibus juxtai Creel , in elemosinam dederat , predictus vero Petrus ad se eam jure hereditario pertinere dicebat , tandem sub tali compositione terminata fuit , scilicet , quod fratres Templi totam terram illam quam a predicto Gautero se habere dicebant , eidem Petro liberam et quietam dimiserunt . Petrus vero , pro hac acquitatione , eisdem fratribus Templi dedi et , habendum in perpetuum concessit quicquid habebat apud Vilers Sancti Pauli , scilicet duos arpennos vinearum et duos modios vini et dimidium et quatuordecim solidos parisiensium duobus denariis minus et sex capones et duas gallinas et tres minas avene . Pro his autem omnibus fratres Templi debent reddere novemdecim denarios et obolum et tres sextarios vini . Et hoc factum est in presentia nostra , assentiente Laurentia , uxore ejusdem Petri , de cujus dotalitio erat terra que erat apud Vilers , et assensu filiorum suorum et filiarum suarum . Hoc etiam concessit in presentia nostra Johannes Rotundellus , de cujus censu erat predicta vinea , ita tamen quod in eadem vinea tale jus sibi retinuit quale prius habebat . Quod ut ratum habeatur , presentes litteras super hoc factas sigilli nostri auctoritate fecimus roborari , presentibus Stephano , decano Beati Regii et Johanne Poeta , et Johanne Balbo , et Petro de Monte , canonicis Beate Marie , et Petro , milite de Chaverci , et Huberto , milite de Ponpong , et Johanne , majore communie et Roberto castellano . Actum anno ab Incarnatione Domini Mº Cº XCº tercio .
| DE C . SOLIDIS RECIPIENDIS IN TRANSVERSO DE CREDULIO . | Ego Radulfus , comes Claromontis . Noverint universi presentes pariter et futuri quod ego , laudante et concedente uxore mea Adeline , comitissa Claromontis et filiabus meis , Katherina et Matilde favorabiliter concedentibus , feci pacem cum fratribus militie Templi , fratri Roberto scilicet de Milliaco , qui tunc temporis erat magister militie Templi in Francia et capitulo , de terra Gaufridi Gauli ; de illa videlicet terra quam in manu mea tenebam , hac divisione : fratres militie Templi singulis annis recipient centum solidos Belvacensium in traverso meo Credulii , in octabis Pasche , et quicunque erit traversarius Credulii faciet securitatem cum juramento quod de anno in annum ad predictum terminum , centum solidos Belvacensium reddet fratribus Templi in perpetuum . Super hoc autem fratres jam dicti in hoc quod eis de prefata terra deliqueram , me absolvunt . Ut autem ratum et firmum permaneat , sigilli mei impressione et nominis mei karactere confirmari mandavi . Testes sunt : Johannes de Monte , Willelmus de Creel , Gerno de Giscourt , Theobaldus Marescallus , frater Robertus de Roya , frater Walterus de Terouana , Odo de Houdiviler . Datum anno Verbi Incarnati Mº Cº nonagesimo . Datum per manum Drogonis , notarii mei , apud Clermont , mense junii .
| DE DECIMA DE NOENTEL . | Ego Johannes de Nova Villa , miles , cognominatus Gratez , presentium attestatione notum facio tam presentibus quam futuris présentes litteras visuris et audituris , quod ego , ob remedium anime mee et ob reniedium animarum predecessorum meorum , dedi et concessi domui militie Templi de ultra mare , in puram et perpetuam elemosinam , omnem decimam quam habebam apud Noentel , tam frumenti quam avene , quam cujuslibet alterius bladi , laude et assensu domini Renaldi de la Boce , militis , a quo dictam decimam in feodum tenebam . Quod ut ratum et stabile permaneat in perpetuum , tam ego quam prefatus Reginaldus de la Boce , miles , presentem cartulam sigillis nostris , in testimonium et munimen , duximus roborandam . Actum anno gratie Mº CCº nonodecimo , mense decembri .
| DE EODEM . | Ego Reginaldus de la Boce , miles , presentium attestatione notum facio universis tam presentibus quam futuris présentes litteras inspecturis , quod ego ratam habeo , volo et concedo elemosinam quam fecit dilectus cognatus meus Johannes Gratez de Nova Villa , miles , domui militie Templi de ultra mare , de quarta parte decime cujuslibet bladi de Noentel , quam de me tenebat in feodum ; ita videlicet quod omnis illa quarta pars dicte decime , cum parte mea , ad granchiam meam vel ad locum per me quemlibet assignatum adducetur , et ibidem ad minam mensurabitur et parlietur , sicuti solebat per usum et consuetudinem . Et ne processu temporis super hoc dicta domus militie Templi a me vel ab heredibus meis valeat molestari , presenti cartule in robur hujus rei et testimonium , sigillum meum apposui . Actum anno gratie Mº CCº nonodecimo , mense decembri .
| DE EODEM . | Ego Theobaldus de le Boce , filius quondam domini Renaudi militis , omnibus hec visuris notum facio quod ego , de assensu et voluntate Sedilie , uxoris mee , impignoravi fratribus militie Templi totam partem meam locius decime bladi et vini de Noientel , dominicatuum meorum , pro sexties viginti et decem libris parisiensium , michi et dicte Sedilie uxori mee numeratis ; ita videlicet quod ego , uxor mea et heredes nostri , cum voluerimus et potuerimus , decimam istam pro predictis sexties viginti et decem libris .
| TEOBALDUS EPISCOPUS , DE MARENDOEL . | Ego Theobaldus , Dei gralia Ambianensis episcopus , tam presentibus quam futuris notum facio quod , veniens in presencia nostra Gualterus , major de Vaccaria , quicquid in territorio de Marendoel , tam in plano quam in nemore habebat , presente et concedente domino suo Hugone de Toiz , de quo ipse tenebat , fratribus Templi per manum nostram in elemosinam concessit et reddidit , excepto feodo vavasorum suorum , Johannis videlicet de Haistolmainil et Martini , sub censu VI modiorum frumenti , de meliori post sementem quod inter illa execuerit , ad mensuram de Somereus , in festo Omnium Sanctorum eidem G . vel heredibus suis singulis annis persolvendorum . Concessit etiam idem G . quod , si vavasores illi redditum suum eiusdem fratribus ferriterii ad censum dare voluerint , duos modios frumenti pro eo habebunt , vel unusquisque garbam suam et portionem que ei expetit , recipiet , tam de redditu segetum quam de venditione nemorum ; scilicet tres partes unius quartarii . Si enim amplius quam dictum est se ibidem habere reclamaverint , tam G . quam dominus suus H . , sufficientem guarandiam fratribus se prestaturos , fide data , pepigerunt . Si autem adversus dominum suum G . dirationare potuerunt se plus juris ibidem habere quantum adversus eum adquireret , tantum ipse G . de prenominato censu minus acciperet . Preterea , si dominus ejusdem G . feodum suum saisierit , nichil preter censum frumenti saisire poterit in terra , neque in nemore , quicquam deinceps reclamabit . Quod si frumentum illud infra sollempnitatem Omnium Sanctorum , qua annuatim persolvitur , saisierit et fratribus recommendaverit , fratres hanc saisitionem G . annuntiabunt , qui , nisi infra XV dies cum domino suo pacem fecerit , extunc fratres censum frumenti domino illi reddent et ex eo G . nichil restituerit . Hanc elemosinam eo tenore quod dictum est G . et dominus ipsius Hugo de Toiz in manum nostram reddiderunt et nichil super hoc deinceps se reclamaturos , fide data , pepigerunt . Uxores autem eorum et filii , in presentia Ingutii , decani nostri de Centpuiz , prout nobis testificatum est , hoc ipso concesserunt . Ut igitur hec elemosina indissolubili firmitate persistat et tenor conventionis a modernis ad posteros memoriter decurrat pro conservando utrius partis jure , presens scriptum in cyrographum dividimus et ne ab aliquo in postero temere impetatur , sub anathemate interdicimus . Testes autem qui huic donationi interfuerunt sunt hii : Radulfus decanus ; Guarinus archidiaconus ; Robertus cancellarius ; Galterus , abbas Sancti Acheoli ; magister Robertus Paululus ; Guermundus de Corbeia ; G . de Beeloi ; Ingutius , decanus de Centpuiz , canonici ; Guido , presbiter de Sommerus ; Hugo de Cuntre ; Sagalo de Dargiis ; Balduinus de Sancto Claro . Actum anno Domini Mº Cº LXXº . Data per manum Roberti concellarii .
| DE VINEA DE VILIERS . | In nomine Sancte et individue Trinitatis , amen . Ego Philippus , Dei gratia Belvacensis episcopus , universis fidelibus in perpetuum . Notum sit presentibus pariter et futuris quod burgensis quidam , nomine Rogerus de Sancto Luciano , in presentia nostra constitutus , militibus Templi , quorum domui se contulit ibidem , quoad vixerit Deo serviturus , vineam suam de Viliers perpetuo possidendam dedit et eam in manum nostram ad opus eorum resignavit et nos ea ipsos investivimus . Hanc autem donationem utpote coram nobis rationabiliter factam , ne cujusquam possit malignitate cassari , presenti scripto et sigilli nostri impressone confirmamus , presentibus quorum subscripta sunt et signa et nomina . S . Henrici , Belvacensis archidiaconi . S . Willelmi , abbatis de Fresmont . S . Gileberti , monachi de Bello Prato . S . fratris Droconis de Vallibus , militis Templi . S . fratris Mathei de Credulio . S . fratris Garneri de Bragella , similiter militum Templi . Actum Belvaci , anno Incarnati Verbi Mº Cº LXXXº IIIº .
| DE MINAGIO DE SOMEREUS . | Ego Bartholomeus , Belvacensis episcopus , notum fieri volo tam presentibus quam futuris , quod Odo castellanus militibus Templi minagium quod habebat de grangia de Somereus ipsorum , pro anima patris sui Ade et sua , per manum nostram in elemosinam dedit . Quam donationem , ut firma et inconcussa maneat , sigilli nostri auctoritate firmavimus et presentis scripti patrocinio communivimus . Hujus rei testes sunt : Hubertus et Petrus , capellani nostri , magister Stephanus , magistri Goscelinus , Radulfus de Grandivillare , Bernardus de Cugi , Radulfus Parvus . Actum Belvaci , anno Incarnationis Dominice Mº Cº LXIIIº .
| DE DOMINIO ET CAMPIPARTE QUAM DICTUS JOHANNES DE GROSSA SILVA HABEBAT APUD SOMEREUS . | Ego Johannes de Grossa Silva , miles , notum facio universis presentes litteras inspecturis quod ego , voluntate et assensu Erenburgis , uxoris mee et Alermi , filii mei , necnon et aliorum heredum meorum , dedi et concessi in puram et perpetuam elemosinam Deo et fratribus militie Templi de Somereus quicquid habebam in dominio et campiparte terrarum quas homines pradictorum fratrum , scilicet Willermus Blasseaus , Robertus , frater ejus , Johannes de Hangesto , Galterus d'Aufai , Robertus Viele , Wibertus de Hulmo , Radulfus Cambarius , de me tenebant . Quam elemosinam ego erga omnes qui juri et legi stare vellent prefatis fratribus teneor garantizare . Hanc autem elemosinam laudavit et concessit Eustachius , dominus de Conteio , de cujus feodo dicta elemosina movebat . Similiter Matheus d'Estreies , de quo tenebam prefatum dominium et campipartem , huic donationi et elemosine benignum prebuit assensum . In cujus rei testimonium et munimen supradicti Eustachius et Matheus , ad petitionem meam , sigilla sua cum sigillo meo presenti pagine apposuerunt . Actum anno Domini Mº CCº XXXº septimo , mense Marcio .
| DE OSTISIA DE JUVEGNIES . | Magister Robertus de Avriniaco , officialis Belvacensis , omnibus presentes litteras inspecturis in Domino salutem . Noverint universi quod , constituti coram nobis , Gregorius , filius Johannis de Colonviliers et Juvegnies , et Ysabellis , ejus uxor , recognoverunt et concesserunt se contulisse in perpetuam elemosinam , ob remedium animarum suarum et animarum predecessorum suorum , domui militie Templi de Somereus , quondam hospitem cum tota hostisia quam habebant apud Juvegnies , sitam inter domum Huberti Velvel et domum presbiteri ejusdem ville , sicut se habet ante et retro dicta hostisia , cum omni juin quod in illa habebant . Quam donationem voluerunt et approbaverunt atque sub fide sua interposita de non reclamando aliquo tempore , per se vel per alium , ratione alicujus juris , concesserunt coram nobis dominus Thomas de Polehoi , miles et domina Agnes , ejus uxor , et Ysabeldis , soror ejusdem domine Agnetis , a quibus dicti Gregorius et Ysabeldis , ejus uxor , de cujus hereditate movebat hostisia memorata , in nullo coacta , ut dicebat , fidem prestiterunt corporalem coram nobis quod contra dictam elemosine donationem aliquo tempore venire non attemptabunt . In cujus rei testimonium litteras istas sigillo curie Belvacensis fecimus roborari . Actum anno Domini Mº CCº trigentesimo primo , mense julio .
| DE NEMORE DE LINVILIER VENDITO TEMPLARIIS ET MAJORI DE LAVERCHINES . | Ego Henricus , filius quondam domini Milonis de Lihus , militis , notum facio universis litteras istas inspecturis quod ego et Aelidis de Basincort , uxor mea , pari assensu nostro et pro communi necessitate nostra vendidimus Philippo , majori domini episcopi Belvacensis de Laverchines , totum nemus nostrum de Linvilier , super terram quam possidet eadem Aelidis , uxor mea , nomine dotis , ex parte Urselli de Herbercort , prioris mariti sui , ab instanti Nativitate sancti Johannis Baptiste , infra annum penitus succindendum et evacuandum , pro quadam summa pecunie , de qua in pecunia numerata nobis plenarie satisfactum est , tali sub forma quod nos illud nemus , durante dicto termino , dicto Philippo garandire tenemur . Et si forte dicta Aelidis , uxor mea , decesserit infra dictum terminum et ego , illam venditionem dicto Philippo garandire non possumus , ego , sub fide mea interposita , dicto Philippo octo libras parisis reddere tenebor , tali adhibita conditione quod ipse Philippus interim de illo memore dement iretur , illud appreciabitur secundum estimationem bonorum virorum et conputabitur in pagamentum dictarum octo librarum par . Quod ut ratum sit et firmum , ego , ad instantiam dicte Aelidis , uxoris mee , litteras istas sigillo meo roboravi . Actum anno Domini Mº CCº XLº sexto , mense februario .
| DE VIGINTI SOLIDIS CENSUALIBUS ET HOSPITE UNO IN CLAROMONTE . | Noverint sancte Dei ecclesie fideles , tam presentes quam posteri , quia Rainaudus , consul Clarimontis , dominis et servientibus in Templo Ierosilimitano , XX tournois 1 solidos de censu suo Claromontensi , singulis annis perpetuo dari concesserit et quendam hospitem , Nicholaum videlicet de Houdinvilario , non ipsius ultra potestati consulis aliqua solutione reddituum obnoxium vel subjugatum , perhenniter in manu et potestate eorumdem tradidit . Quidam etiam Claromontenses domini ab hujusmodi exemplum respicientes , et sancti Templi Ierosolimitani beneficiorum participes fieri cupientes ex bonis suis predictis dominis et servientibus per singulos annos se daturos constituerunt et , ut istud perhenni memoria signaretur , nomina sua cum beneficiis in presenti cartula scribi voluerunt . Ansouldus modium vini in suo clauso et modium frumenti ad suum molendinum , ad Ronceloras . Berneras , suus frater , modium vini . Simon de Sancto Sansone , modium vini in suo clauso de Rosteleu . Petrus de Gerborredo , modium frumenti . Balduinus , suus famulus , duas minas . Anculfus de Lis modium vini . Hugo de Anuelio , modium vini . Guerno de Credulio , modium vini . Galterus de Nongentello , dimimodium vini . Radulfus Veldsiaus , modium vini . Bernerus de Nongentello , modium vini . Walo de Larderiis , modium vini . Johannes Rufus , dimimodium vini . Ibertus , major Clarimontis , dimimodium vini . Radulfus Parvus , dimimodium vini . Albericus Escolart , quarterium vini . Albertus Gratez , dimimodium vini . Simon de Britolio , dimimodium vini . Guillelmus de Monnevilla , dimimodium vini . Albericus Camerarius , quarterium vini . Fulco de Montegni , dimimodium vini . Ut autem hujus actionis certitudo firma et indissolubili nodo stricta comprobetur , ab ipso consule et hominum qui affuerunt testimonio presens cartula cum sigillo scribi decernitur . Testes affuerunt donnus Theobaldus , Belvacensis archidiaconus et plures alii qui fuerunl presentis datores beneficii . Ego autem Rainaldus , comes Claromontensis , donum illorum qui predictis dominis , quod sit de nostro feodo dare voluerint , firmum , liberum et indissolubile concedo fieri ; nostri tamen salvo servicio feodi . Et concedo etiam eis viginti solidos de censu ad Rosteleu et quendam hospitem ad Gornacum et Ansoldus , modium frumenti ad molendinum Adstoi ; Odo de Lagan , quartam partem decime ad Avreniacum . Drogo de Munciaco dedit hunc censum fratribus Templi Ierosolimis pro anima sua , apud Senecourt . Odo de Vico : II solidos . Robertus , filius Reinerii : XX denarios . Ivo de Fonte : II solidos et VII denarios . Balduinus , filius Hogeri : III solidos et IX denarios et obolum . Garnerius , major de Senecourt et Serannus de Banno sunt testes hujus rei .
| DE DECIMA DE SUESSOIS . | Theobaldus , Dei miseratione Ambianensis dictus episcopus et Ricardus de Gerberroi , Ambianensis ecclesie canonicus , tam presentibus quam futuris in Xristo fidelibus eternam in Domino salutem . Causarum transactiones ad tenendam memoriam litteris assignare antiqua patrum consuevit auctoritas . Inde est quod in publicam volumus venire noticiam quod cum inter fratres Templi et presbiterum de Cenpuiz , tempore Enguscionis , decani ecclesie de Centpuiz , parrochiam tenentis , super decima de Suessois diu certatum fuisset et , a tempore antecessoris nostri , bone memorie Theodorici episcopi , fratres Templi et presbiter de Centpuiz , quod suum erat tenerent , tandem , succedente alio presbitero , querela illa , que jam sopita erat , tanquam rediviva pullulavit et a domino papa , ad quem super hoc fuerat appellatum domino Noviomensi et michi , Ambianensi episcopo , commissa est terminanda . Cum igitur , die constituta , pars utraque sufficienter instructa ante presentiam nostram et dilecti in Domino o , Richardi de Gerberroi , cui dominus Noviomensis vices suas in hoc negocio commiserat , convenisset et inde testes producti fuissent et diligenter examinaturi , attestationibus cognitis et plenius intellectis , privilegio etiam Theodorici , pie recordationis episcopi , super hoc quod pro fratribus Templi faciente privilegio obviare non potuimus et quod diu tenuerant , in nullo rescindentes , quiete tenendum promisimus et auctoritate domini pape , cujus mandatum habebamus , et nostra confirmavimus . Testes hujus rei sunt : Theobaldus et Radulphus , Ambianenses archidiaconi ; magister Robertus Polulus , Symon de Montdidier . Actum est hoc Verbi Incarnati , anno Mº Cº LXXXº VIº . Datum per manum Roberti cancellarii .
| DE ELEMOSINA DE MARENDOIL , DE TESTOMAISNIL . | Th . , Dei miseratione Ambianensis dictus episcopus , tam presentibus quam futuris in Xristo fidelibus eternam in Domino salutem . Fragilis est et caduca humane nature conditio et nunquam in eodem statu permanet et quum de die in diem , tanquam subsistens deperit , subsequentes nimirum et posteros plerumque a certitudine transducit . Inde est quod testimonio litteras rerum gestare seriem memorie commendare antiqua patrum consuevit auctoritas . Nos igitur , ea inducti ratione , elemosinam Johannis , militis de Hestomainil , fratribus milicie Templi , de nemore de Marenduel factam et in presentia Galteri , decani nostri de Sarnoi , qui vires nostras agebat , recognitam , presenti scripto memorie commendantes , confirmamus et ratam esse decernimus . Quicquid enim juris idem J . in nemore illo habebat , Deo et domui Templi in perpetuam elemosinam permansurum concessit , presentibus et concedentibus filiis suis Hugone , Alelmo , Bernardo , Matheo . Droco etiam de Vacaria , dominus ejus , et Henricus , miles de Thois , de quo jamdictus Droco tenebat , hoc ipsum concesserunt et donum super altare de Somereus posuerunt . Hujus rei testes sunt : Guido , presbiter de Somereus , Milo de Roy , Fulco , Galterus Laubains , Reinoldus , Garinus , vavasores ; Galterus Faber , Ogerus Hircus , Gerardus Carpentarius . Actum est hoc Verbi Incarnati anno Mº Cº LXXXº sexto . Datum per manum Roberti cancellarii .
| DE DUOBUS MODIIS BLADI AD MENSURAM DE LAVERCINES . | Magister E . , officialis Belvacensis , omnibus presentes litteras inspecturis in Domino salutem . Noveritis universi quod constitutus in presentia nostra Willermus de Bosco et Agnes , ejus uxor , recognoverunt coram nobis et concesserunt se vendidisse in perpetuum , pro sexdecim libris par de quibus recognoverunt coram nobis sibi jam esse satisfactum , duos modios bladi ad mensuram de Laverchines annui et perpetui redditus , fratribus domus milicie Templi . Quos scilicet duos modios bladi de redditu , predicti Willermus et Agnes , ejus uxor , assignaverunt fratribus Templi apud Laverchines , singulis annis imperpetuum percipiendos super omnia que de eisdem fratribus tenent , tam in terris quam in hospitibus , redditibus el omnibus rebus aliis . Insuper predicta Agnes , que in illis terris , hospitibus , redditibus et aliis dotem habebat , in nullo coacta , ut coram nobis recognovit , sed mera atque spontanea voluntate sua quicquid dotis vel cujuscumque juris in illis terris , hospitibus , redditibus et aliis habebat , profatis fratribus imperpetuum quitavit et in manu nostra resignavit , quantum pertinet ad venditionem supradictam et tam ipsa Agnes quam predictus Willermus , maritus ejus , fidem prestiterunt corporalem quod de cetero , vel per se , vel per alium , contra prefatos fratres super predictis duobus modiis bladi de redditu nichil reclamabunt , sed super hoc eisdem fratribus legitimam garandiam portabunt . Aelidis vero , mater dicti Willermi , que usumfructum suum ad vitam suam habet tantummodo , ut dicebant , in medietate omnium tenementorum predictorum , hanc venditionem prodictam , cum assignamento predicto coram nobis benigne concessit et fidem dedit quod contra hec venire non presumet , vel per se vel per alium . In cujus rei testimonium presentes litteras sigillo curie Belvacensis fecimus communiri , salvo jure alieno . Actum anno Domini M° CC° XXX° mense septembris .